b"\n_START_ARTICLE_\nMarko Juvan\n_START_SECTION_\n\xc5\xbdivljenjepis\n_START_PARAGRAPH_\nMarko Juvan je leta 1985 diplomiral iz sloven\xc5\xa1\xc4\x8dine in primerjalne knji\xc5\xbeevnosti na Filozofski fakulteti v Ljubljani, leta 1990 na isti fakulteti magistriral in 1993 doktoriral. Po diplomi se je izpopolnjeval na univerzi v T\xc3\xbcbingenu in na univerzi v M\xc3\xbcnchnu. Od leta 1986 dela na Oddelku za slovanske jezike in knji\xc5\xbeevnosti oziroma poznej\xc5\xa1em Oddelku za slovenistiko Filozofske fakultete v Ljubljani, od 1994 kot univerzitetni u\xc4\x8ditelj. Sodeloval je na \xc5\xa1tevilnih slovenskih in mednarodnih simpozijih. Objavlja v znanstvenem tisku doma in na tujem (Poljska, Hrva\xc5\xa1ka, Jugoslavija, Rusija, Italija, Avstrija, Nem\xc4\x8dija, Mad\xc5\xbearska, ZDA, Kanada, Zdru\xc5\xbeeno kraljestvo, Ljudska republika Kitajska)._NEWLINE_Od leta 1996 je polno zaposlen kot raziskovalec na In\xc5\xa1titutu za slovensko literaturo in literarne vede ZRC SAZU, od 2006 kot znanstveni svetnik, od 2011 je tudi njegov predstojnik. Na Filozofski fakulteti pa predava literarno teorijo. Od 2002 do 2006 je bil predsednik Slovenskega dru\xc5\xa1tva za primerjalno knji\xc5\xbeevnost.\n_START_SECTION_\nUredni\xc5\xa1ko delo\n_START_PARAGRAPH_\nJe (so)urednik literarnih besedil in zbornikov. Objavlja tudi v tujem znanstvenem tisku._NEWLINE_Od 1982\xe2\x80\x9385 je bil \xc4\x8dlan uredni\xc5\xa1kega odbora revije Sodobnost,  1984\xe2\x80\x9389 pa knji\xc5\xbene zbirke Aleph. 1989\xe2\x80\x9396 je urejal reviji Literatura ter Jezik in slovstvo. 1997\xe2\x80\x932005 je bil \xc4\x8dlan uredni\xc5\xa1kega odbora Primerjalne knji\xc5\xbeevnosti in Slavisti\xc4\x8dne revije._NEWLINE_Napisal je zbornik Bahtin in humanisti\xc4\x8dne vede (1997) ter Prosto po \xe2\x80\xa6 Cvetnik slovenske parodije (1999). 2002 je na Filozofski fakulteti v Ljubljani uredil 19. zbornik Obdobij (Romanti\xc4\x8dna pesnitev) in istega leta \xc5\xa1e zbornik Romanti\xc4\x8dna pesnitev: Ob 200. obletnici rojstva Franceta Pre\xc5\xa1erna. Pri reviji Primerjalna knji\xc5\xbeevnost je z Jelko Kernev \xc5\xa0trajn uredil posebno \xc5\xa1tevilko (Teoretsko-literarni hibridi/Hybridizing Theory and Literature ). Urejal je leksikon Literatura pri Cankarjevi zalo\xc5\xbebi (nova gesla)._NEWLINE_Med letoma 1999\xe2\x80\x932005 je bil \xc4\x8dlan uredni\xc5\xa1kega odbora spletne revije Comparative Literature and Culture: A WWWeb Journal ._NEWLINE_Od leta 2004 z Darkom Dolinarjem ureja zbirke Studia litteraria. Prevaja \xc5\xa1tevilne literarno-teoretske monografije in \xc4\x8dlanke v slovenski jezik (Erika Greber: Ljubezenska pisma med teorijo in literaturo: Zoo ali pisma ne o ljubezni, roman v pismih Viktorja \xc5\xa0klovskega = Love letters between theory nd literature: Viktor Shklovsky's epistolary novel Zoo, or letters nor about love, Katia Pizzi: 'Silentes Loquimur': 'Fojbe' in tesnoba meje v povojni tr\xc5\xbea\xc5\xa1ki knji\xc5\xbeevnosti in drugi.)\n_START_SECTION_\nRaziskovalna podro\xc4\x8dja\n_START_PARAGRAPH_\nUkvarja se z literarno teorijo (literarnost, genologija, metode interpretacije, teorija metafore, intertekstualnost), primerjalno in zgodovinsko preu\xc4\x8duje in kriti\xc4\x8dno presoja slovensko knji\xc5\xbeevnost. Poleg tega se ukvarja \xc5\xa1e s teorijo literarnega diskurza, literarnim poljem, literarno parodijo, avtoreferencialnostjo literature, teorijo literarnih procesov, literarnim kanonom, kulturnim spominom._NEWLINE_Pi\xc5\xa1e razprave o slovenski, predvsem sodobni poeziji in o slovenski knji\xc5\xbeevnosti 19. in 20. stoletja v primerjalnem kontekstu (romantika, postromantika, modernizem in postmodernizem)._NEWLINE_Pi\xc5\xa1e tudi recenzije \xc5\xa1tevilnih literarno-teoretskih del (Miran Hladnik: Prakti\xc4\x8dni spisovnik ali \xc5\xa1ola strokovnega ubesedovanja, Alojzija Zupan Sosi\xc4\x8d: Robovi mre\xc5\xbee, robovi jaza: Sodobni slovenski roman, Andrej Blatnik: \xc5\xa0opki za Adama venijo, Drago Jan\xc4\x8dar: Severni sij)."